Ναθανιέλ Κλάιν

Καριέρα σε συλλόγους

Κρίσταλ Πάλας

Ο Κλάιν γεννήθηκε στο Stockwell του Λονδίνου. Έκανε το ντεμπούτο του σε ανδρική ομάδα για την Κρίσταλ Πάλας ΦΚ σε αγώνα της Championship απέναντι στη Barnsley που έληξε με σκορ 3-0 υπέρ της Κρίσταλ Πάλας, στις 18 Οκτωβρίου 2008. Υπέγραψε τριετές επαγγελματικό συμβόλαιο με την ομάδα δύο μέρες αργότερα, με τον προπονητή Νέιλ Βάρνοκ να δηλώνει πως ο Κλάιν «έχει λαμπρό μέλλον στο παιχνίδι». Το πρώτο του τέρμα στην καριέρα το πέτυχε στις 8 Δεκεμβρίου 2009, όταν άνοιξε το σκορ στο 7ο λεπτό του αγώνα με τη Ρέντινγκ ΦΚ (4-2)."Reading 2–4 Crystal Palace" BBC Sport. 8 Δεκεμβρίου 2009. Ανακτήθηκε στις 4 Ιανουαρίου 2014. Τον Φεβρουάριο του 2010 έλαβε πρόταση από την Γούλβερχαμπτον Γουόντερερς, αλλά την απέρριψε χωρίς συζητήσεις.

Τη χρονιά 2010-11, ο Κλάιν ήταν ο νεότερος παίχτης της Κρίσταλ που συμμετείχε σε κάθε αγώνα της χρονιάς, και κέρδισε τον τίτλο του Παίχτη της Χρονιάς στην Κρίσταλ Πάλας.

Σαουθάμπτον


Στις 19 Ιουλίου 2012, ο Κλάιν υπέγραψε τετραετές συμβόλαιο με την Σαουθάμπτον ΦΚ, η οποία μόλις ανέβηκε στην πρώτη κατηγορία του αγγλικού πρωταθλήματος (Πρέμιερ Λιγκ). Έκανε το ντεμπούτο του στις 19 Αυγούστου, όταν η ομάδα του ηττήθηκε από τη Μάντσεστερ Σίτι με σκορ 3-2. Το πρώτο του παιχνίδι στο Στάδιο «St Mary» (έδρα της Σαουθάμπτον) έλαβε χώρα έξι μέρες αργότερα, απέναντι στη Γουίγκαν και έληξε με σκορ 0-2. Πέτυχε το πρώτο του τέρμα για τη Σαουθάμπτον στις 22 Σεπτεμβρίου, όταν η ομάδα του επικράτησε της Άστον Βίλα με σκορ 4-1. Το δεύτερο του τέρμα ήρθε στον 3ο γύρο του FA Cup, απέναντι στη Burnley στις 4 Ιανουαρίου 2014 - ο αγώνας έληξε με σκορ 4-3 υπέρ της Σαουθάμπτον.

Ο Κλάιν πέτυχε τέρμα στον πρώτο αγώνα της Σαουθάμπτον στα πλαίσια της Πρέμιερ Λιγκ 2014-15, όπου η ομάδα του ηττήθηκε με σκορ 2-1 από τη Λίβερπουλ στο Anfield στις 17 Αυγούστου. Πέτυχε το δεύτερο του τέρμα στις 23 Σεπτεμβρίου, δίνοντας τη νίκη στη Σαουθάμπτον επί της Άρσεναλ με σκορ 2-1 στον 3ο γύρο του Λιγκ Καπ. Στις 24 Νοεμβρίου, πέτυχε το τρίτο του τέρμα απέναντι στην Άστον Βίλα (1-1).

Λίβερπουλ

Στις 1 Ιουλίου 2015, η Λιβερπούλ ανακοίνωσε την απόκτηση του Κλάιν από την Σαουθάμπτον - ο ποδοσφαιριστής αποκτήθηκε έναντι 12.5 εκατομμυρίων λίρων και υπέγραψε πενταετές συμβόλαιο, με την Κρίσταλ Πάλας να λαμβάνει 2.5 εκατομμύρια λίρες. Ο Κλάιν έκανε το ντεμπούτο του για τη Λίβερπουλ απέναντι στην True Thai Premier League All Stars στο Μπανγκόκ στις 14 Ιουλίου, στα πλαίσια φιλικών αγώνων. Στα πλαίσια της Πρέμιερ Λιγκ, έκανε το ντεμπούτο του στις 10 Αυγούστου, όταν η Λίβερπουλ νίκησε με σκορ 1-0 τη Στόουκ Σίτι ΦΚ.

Στις 8 Οκτωβρίου 2015, ο Κλάιν πέτυχε το πρώτο του τέρμα για τη Λίβερπουλ στα πλαίσια του 4ου γύρου του Λιγκ Καπ απέναντι στην ΑΦΚ Μπόρνμουθ - αυτή ήταν η πρώτη νίκη της ομάδας επί Γιούργκεν Κλοπ. Το πρώτο του τέρμα στο πρωτάθλημα επιτεύχθηκε στις 14 Φεβρουαρίου, όταν η Λίβερπουλ νίκησε με σκορ 6-0 την Άστον Βίλα.

Τον Μάρτιο του 2016, στα πλαίσια των ευρωπαϊκών αγώνων με τη Μάντσεστερ Γιουνάιτεντ, ο Κλάιν κέρδισε το πέναλτι που εκτέλεσε εύστοχα ο Ντάνιελ Στάριτζ στον πρώτο αγώνα, και έφερε πέναλτι στην εστία της Λίβερπουλ, το οποίο εκτέλεσε εύστοχα ο Αντονί Μαρσιάλ, στον δεύτερο αγώνα - η Λίβερπουλ προκρίθηκε με συνολικό σκορ 3-1 στη φάση των 16 του ΟΥΕΦΑ Γιουρόπα Λιγκ.

Διεθνής καριέρα

Στις 2 Οκτωβρίου 2014, ο Κλάιν συμπεριλήφθη στην ομάδα της εθνικής Αγγλίας για τους αγώνες με το Σαν Μαρίνο και την Εσθονία στα πλαίσια των προκριματικών του Ευρωπαϊκού Πρωταθλήματος Ποδοσφαίρου 2016. Δεν έλαβε μέρος σε κανένα απ' αυτούς. Ο Κλάιν δήλωσε: «Ο στόχος μου τώρα είναι να κάνω τον εαυτό μου πρώτη επιλογή για το Euro 2016. Αυτός είναι ο στόχος που θα επιδιώκω συνέχεια». Στις 15 Νοεμβρίου, έκανε το ντεμπούτο του για την εθνική Αγγλίας στον εντός έδρας αγώνα με τη Σλοβενία, ο οποίος έληξε με σκορ 3-1 υπέρ της Αγγλίας - ο Κλάιν έπαιξε για όλα τα 90 λεπτά. Ο Κλάιν συμμετείχε στην αρχική ενδεκάδα σε πέντε από τους έξι επόμενους αγώνες.

Στατιστικά καριέρας

Σύλλογοι

+ Συμμετοχές και τέρματα ανά ομάδα, χρονιά και διοργάνωσηΟμάδαΧρονιάΠρωτάθλημαFA CupΛιγκ ΚαπΕυρώπηΣύνολοΚατηγορίαΣΤΣΤΣΤΣΤΣΤΚρίσταλ Πάλας ΦΚ2008-09Championship2603000—2902009-10Championship2215010—2812010-11Championship4601020—4902011-12Championship2800030—310Σύνολο12219060—1371Σαουθάμπτον ΦΚ2012-13Πρέμιερ Λιγκ3410000—3412013-14Πρέμιερ Λιγκ2503110—2912014-15Πρέμιερ Λιγκ3522041—413Σύνολο9435151—1045Λίβερπουλ ΦΚ2015-16Πρέμιερ Λιγκ301104111Συμμετοχές στο ΟΥΕΦΑ Γιουρόπα Λιγκ 2015-160462Σύνολο καριέρας24651511521102878

Διεθνής

+ Συμμετοχές και τέρματα για την εθνική ανά έτος Εθνική ομάδαΈτοςΣυμμετοχέςΤέρματαΑγγλία201420201570201620Σύνολο110

Διακρίσεις

Ατομικές

 Νεαρός Παίχτης της Χρονιάς στην Κρίσταλ Πάλας ΦΚ: 2009, 2010
 Καλύτερος Νεαρός Παίχτης της Χρονιάς: 2010
 Μέλος της Ομάδας του Ευρωπαϊκού Πρωταθλήματος Ποδοσφαίρου κάτω των 19: 2010
 Ποδοσφαιριστής της Χρονιάς στην Κρίσταλ Πάλας ΦΚ: 2011 
 Ποδοσφαιριστής του Μήνα στην Championship: Οκτώβριος 2011 
 Μέλος της Ομάδας της Χρονιάς από την Ομοσπονδία Επαγγελματιών Ποδοσφαιριστών: 2011-12

Παραπομπές

Εξωτερικοί σύνδεσμοι

Σελίδα του ποδοσφαιριστή στην επίσημη ιστοσελίδα της Λίβερπουλ ΦΚ
Σελίδα του ποδοσφαιριστή  στην επίσμη ιστοσελίδα της Αγγλικής Ποδοσφαιρικής Ομοσπονδίας 

Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Πρέμιερ Λιγκ